****

**Várunk és könyvtárunk**

**I. forduló**

(Irodalmi, történelmi kvízjáték)

1. **feladat**

Párosítsa össze a fotókat és verseket! Nevezze meg a költőket!

**A)**

Ménes-patak

Rekettyék közt fut a Ménes,

kőbe botlik, nagyot csobban.

Melege van már a Napnak:

megmártózik a habokban.

Kertek alatt úgy sötétlik

mintha gyötrő gondja volna,

pedig könnyű fecskeszárny és

fürge pisztráng csiklandozza.

Valahonnét a hegyekből

érkezik az öreg este,

megfürödne, de röstelli,

hogy izzadt ingét levesse.

Feljön a Hold, vízbe perdül,

úgy csillog, mint arany érme,

egy öreg fűz kap utána,

de a szellő üt kezére.

**B)**

Psszt!

Tenyeremben itt a csönd,

neked adom, ne köszönd!

Akinél a csönd lakik,

az soha nem szólhatik,

száján néma, nagy lakat

vigyázza a titkokat;

az csak befelé dalol,

nem hallhatják meg sehol.

Ha megunod, add át másnak,

s vége lesz a hallgatásnak.

**C)**

**Robogó vers**   
  
Nyomokban robogót és alszöveget tartalmazok,  
almát eszem, robog a fogam alatt. Semmi vész.  
Nekem most mennem kell, nekem érkeznem meg.  
  
Nekem most ezt ötre,  
egy szál semmiben, negyvenkilenc köbcentiben,  
és késni nem szabad, nem jöhet közbe semmi,  
hacsak a semmi nem a közbejövés maga.  
Lehet, hogy magvát akartam mondani.  
Lehet, hogy köszbejövést.  
  
Nem jöttél el, csak a csutka maradt,  
elmúlt minden, nálam semmi se vár.  
Pedig célszerszámmal húztam volna meg a küllőket,  
pedig ricinust is csöpptem volna a benzinhez,  
milyen szag lenne a Rácz Ádám utcában ismét utánam.  
A világon sehol nincs Erdély Miklós utca 19. 4/3.,  
és nem tudom, hány évnek kell eltelnie a mihez is,  
van-e a patikában ricinus.  
  
Csak a semmi tart örökké. Semmi utca 19. 4/3. sincs.  
Félretenni pl. a magatartást. Félre a költőit, azt,  
hogy ötre, azt, hogy semmi sincs veszve,  
emellett se az ajtószám. Félre, hogy a rezerválás  
szép szó, illene a félretett semmi helyére,  
még ha nem is mondjuk,  
rezer éve nem láttalak, váltalak, késő estig a szobában,  
járkáltam, mint megsemmült szó a fájlban.  
  
Mennyi semenni, fölírtam az ötre viendő,  
alszöveges dossziéra, de nem vagyok elég jó,  
a viendő tetejébe idén sem találok szépet, se szót,  
se igazából, se semmi egészet.  
Aki a rendben lévőt rendben lövőnek írja el,  
az eltletnek, az az élet szót nem hibázza,  
a szót se tósztnak. Nehéz szó az élet, elírható hamar.  
Ez kívül-belül költői, és elég átkos, valóban.  
Előbb-utóbb elsütő lesz minden szerkezet.  
  
Célozz és lőj, ezt a funkciót ajánlják kezdőknek  
egy fényképezőgép használati utasításában.  
Okoskodom, mielőtt erős lesz az elhatározásom,  
hogy felhagyok magammal.  
Az élet legegyszerűbb funkciója a halál.  
A halálé a funkció maga.  
A semmié, hogy kitöltse a semmit,  
az almáé, hogy robogjon, a robogóé, hogy almáljon.  
A hogyéhogyjon. Ha tankon ülne alszöveg,  
ha esőben pótkerék ázna, ha dió koppanna  
a sisakon, ha kipufogó-robbanásra ütne  
lövések zaja, ha ütemes, és ha mégsem az,  
ha aztán egy csend, ha aztán két agylemente,  
ha aztán jó, ha egy fejből két kérdés:  
valaha ismertem-e, tényleg belőlük lettem-e.  
  
Mással holtál, kiürült a kosár.

**D)**

Vidék, tartomány   
  
A láthatár,  
mint a hurok,  
szorul rá nyakunkra.  
A völgyek csapdák,  
lábunkra csapódnak.  
Itt fognak,  
veszejtenek a szélek,  
környékek,  
ahol vágyainkat is  
kelepcék kapják el,  
s nem jut  
osonó szökésünk se  
messzire.  
Meleg, nyúlhajtó por- és  
homokként  
temet be az ismeretlenség.  
Keveseké:  
a tűzkörülieké ez a világ,  
nem a miénk.  
Leintenek-torkolnak  
a hangosabbak,  
az előnyöktől magabiztosabbak:  
kisajátítói  
a lehetőségeknek.  
Minden szavunk, s tetteink  
a fények jegenyefáinak  
magasából is  
földig alábecsültetnek.  
Aztán el is  
jelentéktelenednek.  
Félrehúzódunk  
e lekezelt, lenézett,  
tájainkon széttelepült  
félszeg hazával,  
amely a körutakon túl  
már vidék csak,  
tartomány.  
Hátsó udvar,  
ahová a szemetet hajítják.  
Ahol elkallódunk magunknak,  
s elpocsékolódik  
annyi rengeteg akarat,  
szándék.  
Kicsinyesség lankaszt el,  
a kisszerűség.  
Megfeneklett álmaink  
kedvszegettségével fekszenek  
mindenütt a rögök,  
kövek.  
Hol van, akad-e köztünk,  
amelyiket megmarkolva,  
lendítené karunkat hátra,  
s röptében  
el-fölszállhatnánk innen  
az egyenesbe,  
magasságba?!

1. **II.**

 

1. **IV.**

 

1. **feladat**

Ki az a Miskolcon élő, József Attila-díjas költő, aki a Szádvár közeli Szögligeten született?

1. **feladat**

Pontosan hol található az alábbi, kőbe vésett József Attila-vers?



1. **feladat**

Melyik az az interneten olvasható művészeti folyóirat, melynek szerkesztői főként miskolci, illetve Borsod-Abaúj-Zemplén megyei alkotók. Neve egy 20. század eleji járványt is felidézhet.

1. **feladat**

A Borsod megyei Sályban és Hejőcsabán is élt az az író, aki az ország egyik híres várának ostromát is megírta. Ki volt ő?